Mireille Cann : Anv oa gant kuzul Brest da zistrujañ ar penn izelañ eus ar straed, hag eñ chomet plom ha sonn da choude ar brezel. Pa oa en emgavet Vivre La Rue du-mañ e 1989 ne oamp nemet ur strobadig a bennoù kalet, dare oamp da gregiñ e-barzh, anneziñ an tiez, adkempenn anezho. Meur a wech hon eus ranket kas ur stourm didaer ouzh ar polis pe ar mobil, konfetti oa ganeomp da foetañ warno, dar fallañ hon doa ranket mont en hor chourvez dirak an tourter. Tro ar chantved e oamp bet harpet eus a bep tu, dreistholl gant un arkitekt brudet kenañ hag en doa gouezet mont abil hag asidu em chichen dirak an dilennidi.